CELEX: 32021D2272
Language: hu
Date: 2021-12-20 00:00:00
Title: A Bizottság (EU) 2021/2272 végrehajtási határozata (2021. december 20.) az (EU) 2019/1616 végrehajtási határozatnak a varrat nélküli és a hegesztett korrózióálló acélcsövekre, a nyomástartó berendezésekhez való melegszilárd és nagy folyáshatárú kovácsolt acélra, a nem fűtött nyomástartó edényekre, valamint a földgázüzemű járművek gépjármű-üzemanyagtöltő berendezéseire vonatkozó harmonizált szabványok tekintetében történő módosításáról (EGT-vonatkozású szöveg)

2021.12.21.   
               
               
                  HU
               
               
                  Az Európai Unió Hivatalos Lapja
               
               
                  L 457/10
               
            
         A BIZOTTSÁG (EU) 2021/2272 VÉGREHAJTÁSI HATÁROZATA
         (2021. december 20.)
         az (EU) 2019/1616 végrehajtási határozatnak a varrat nélküli és a hegesztett korrózióálló acélcsövekre, a nyomástartó berendezésekhez való melegszilárd és nagy folyáshatárú kovácsolt acélra, a nem fűtött nyomástartó edényekre, valamint a földgázüzemű járművek gépjármű-üzemanyagtöltő berendezéseire vonatkozó harmonizált szabványok tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az európai szabványosításról, a 89/686/EGK és a 93/15/EGK tanácsi irányelv, a 94/9/EK, a 94/25/EK, a 95/16/EK, a 97/23/EK, a 98/34/EK, a 2004/22/EK, a 2007/23/EK, a 2009/23/EK és a 2009/105/EK európai parlamenti és tanácsi irányelv módosításáról, valamint a 87/95/EGK tanácsi határozat és az 1673/2006/EK európai parlamenti és tanácsi határozat hatályon kívül helyezéséről szóló, 2012. október 25-i 1025/2012/EU európai parlamenti és tanácsi rendeletre (1) és különösen annak 10. cikke (6) bekezdésére,
         mivel:
         
                     (1)
                  
                  
                     A 2014/68/EU európai parlamenti és tanácsi irányelv (2) 12. cikkének megfelelően az említett irányelv 4. cikkének (1) és (2) bekezdésében említett azon nyomástartó berendezésekről és rendszerekről, amelyek megfelelnek az olyan harmonizált szabványoknak vagy azok egyes részeinek, amelyek hivatkozásait közzétették az Európai Unió Hivatalos Lapjában, vélelmezni kell, hogy megfelelnek az említett szabványok vagy azok részei által meghatározott, az említett irányelv I. mellékletében megállapított alapvető biztonsági követelményeknek.
                  
               
                     (2)
                  
                  
                     A Bizottság 1994. augusztus 1-jei, M/071 jelzetű levelében felkérte az Európai Szabványügyi Bizottságot (a továbbiakban: CEN), hogy a 97/23/EK európai parlamenti és tanácsi irányelv (3) támogatása céljából a nyomástartó berendezésekkel kapcsolatban dolgozza ki a termékre vonatkozó szabványokat és a horizontális jellegű szabványokat. Az említett irányelvet felváltotta a 2014/68/EU irányelv, amely azonban nem változtatott a 97/23/EK irányelv I. mellékletében szereplő alapvető biztonsági követelményeken.
                  
               
                     (3)
                  
                  
                     Az M/071 jelzetű megkeresés alapján a CEN kidolgozta a nem fűtött nikkel és nikkelötvözetű nyomástartó edényekre vonatkozó EN 13445-10:2021 harmonizált szabványt és a földgázüzemű járművek gépjármű-üzemanyagtöltő berendezéseire vonatkozó EN 17278:2021 harmonizált szabványt.
                  
               
                     (4)
                  
                  
                     Az M/071 jelzetű megkeresés alapján a CEN felülvizsgálta és módosította a meglévő harmonizált szabványok egy részét annak érdekében, hogy azok tükrözzék a tudomány jelenlegi állását. Ennek keretében a CEN felülvizsgálta az EN 10216-5:2013 és az EN 10217-7:2014 szabványt, amelyek hivatkozásait a 2016/C 293/01 bizottsági közlemény (4) tette közzé, és aminek eredményeként elfogadták a nyomástartó berendezésekhez való varrat nélküli korrózióálló acélcsövekre vonatkozó EN 10216-5:2021 harmonizált szabványt, valamint a nyomástartó berendezésekhez való hegesztett korrózióálló acélcsövekre vonatkozó EN 10217-7:2021 harmonizált szabványt. A CEN emellett módosította az EN 10222-2:2017 és az EN 10222-4:2017 harmonizált szabványokat is, amelyek hivatkozásait a 2017/C 389/01 bizottsági közlemény (5) tette közzé, és aminek eredményeként elfogadták a nyomástartó berendezésekhez való kovácsolt acélra vonatkozó EN 10222-2:2017+A1:2021 és EN 10222-4:2017+A1:2021 harmonizált szabványt.
                  
               
                     (5)
                  
                  
                     Ezenkívül a CEN felülvizsgálta a nem fűtött nyomástartó edényekre vonatkozó alábbi harmonizált szabványokat, amelyek hivatkozásait a 2016/C 293/01 bizottsági közlemény tette közzé: EN 13445-1:2014, EN 13445-1:2014/A1:2014, EN 13445-4:2014, EN 13445-8:2014 és EN 13445-8:2014/A1:2014. Ennek eredményeként az alábbi harmonizált szabványokat fogadták el: EN 13445-1:2021, EN 13445-4:2021 és EN 13445-8:2021.
                  
               
                     (6)
                  
                  
                     Ezen túlmenően az M/071 jelzetű megkeresés alapján a CEN módosította az alábbi szabványokat is, amelyek hivatkozásait az (EU) 2019/1616 bizottsági végrehajtási határozat (6) I. melléklete tartalmazza: EN 13445-2:2014, EN 13445-2:2014/A1:2016, EN 13445-2:2014/A2:2018 és EN 13445-2:2014/A3:2018 a nem fűtött nyomástartó edényekhez való szerkezeti anyagokra vonatkozóan; EN 13445-3:2014, EN 13445-3:2014/A1:2015, EN 13445-3:2014/A2:2016, EN 13445-3:2014/A3:2017, EN 13445-3:2014/A4:2018, EN 13445-3:2014/A5:2018, EN 13445-3:2014/A6:2019, EN 13445-3:2014/A7:2019 és EN 13445-3:2014/A8:2019 a nem fűtött nyomástartó edények tervezésére vonatkozóan; EN 13445-5:2014 és EN 13445-5:2014/A1:2018 a nem fűtött nyomástartó edények ellenőrzésére és vizsgálatára vonatkozóan; valamint EN 13445-6:2014 és EN 13445-6:2014/A2:2018 a gömbgrafitos öntöttvasból kialakított nyomástartó edények és a nyomással terhelt részek tervezési és gyártási követelményeire vonatkozóan. Ennek eredményeként elfogadták az EN 13445-2:2021, az EN 13445-3:2021, az EN 13445-5:2021 és az EN 13445-6:2021 harmonizált szabványt.
                  
               
                     (7)
                  
                  
                     A Bizottság a CEN-nel közösen megvizsgálta, hogy a nyomástartó berendezésekre vonatkozó említett szabványok – a CEN által kidolgozott, módosított vagy felülvizsgált formájukban – megfelelnek-e az M/071 jelzetű megkeresésnek.
                  
               
                     (8)
                  
                  
                     A nyomástartó berendezésekre vonatkozóan a CEN által kidolgozott, módosított vagy felülvizsgált szabványok eleget tesznek az általuk lefedni kívánt és a 2014/68/EU irányelv I. mellékletében meghatározott követelményeknek. Ezért a szóban forgó szabványok hivatkozásait indokolt közzétenni az Európai Unió Hivatalos Lapjában.
                  
               
                     (9)
                  
                  
                     Az (EU) 2019/1616 végrehajtási határozat I. melléklete felsorolja a 2014/68/EU irányelvet támogató harmonizált szabványok hivatkozásait. Az EN 13445-10:2021, az EN 17278:2021, az EN 10216-5:2021, az EN 10217-7:2021, az EN 10222-2:2017+A1:2021, az EN 10222-4:2017+A1:2021, az EN 13445-1:2021, az EN 13445-4:2021, az EN 13445-8:2021, az EN 13445-2:2021, az EN 13445-3:2021, az EN 13445-5:2021 és az EN 13445-6:2021 harmonizált szabvány hivatkozásait bele kell foglalni az említett mellékletbe.
                  
               
                     (10)
                  
                  
                     Az (EU) 2019/1616 végrehajtási határozat II. melléklete felsorolja a 2014/68/EU irányelvet támogató azon harmonizált szabványok hivatkozásait, amelyeket visszavonnak az Európai Unió Hivatalos Lapjából. Az alábbi harmonizált szabványokat cserélték le, vizsgálták felül vagy módosították, amelyek hivatkozásait a 2016/C 293/01, illetve a 2017/C 389/01 bizottsági közlemény tette közzé: EN 10216-5:2013, EN 10217-7:2014, EN 10222-2:2017, EN 10222-4:2017, EN 13445-1:2014, EN 13445-1:2014/A1:2014, EN 13445-4:2014, EN 13445-8:2014 és EN 13445-8:2014/A1:2014. E szabványok hivatkozásait ezért fel kell venni az (EU) 2019/1616 végrehajtási határozat II. mellékletébe.
                  
               
                     (11)
                  
                  
                     Egyúttal az EN 13445-2:2014, az EN 13445-3:2014, az EN 13445-5:2014 és az EN 13445-6:2014 harmonizált szabvány hivatkozásait, valamint azok (EU) 2019/1616 végrehajtási határozattal közzétett módosításait is vissza kell vonni, mivel e szabványok helyébe újak léptek. Ezért indokolt törölni a megfelelő hivatkozásokat a végrehajtási határozat I. mellékletéből.
                  
               
                     (12)
                  
                  
                     Annak érdekében, hogy a gyártóknak elegendő idejük legyen felkészülni az új, a felülvizsgált, illetve a módosított szabványok alkalmazására, az említett harmonizált szabványok hivatkozásainak visszavonását későbbi időpontra kell halasztani.
                  
               
                     (13)
                  
                  
                     Az (EU) 2019/1616 végrehajtási határozatot ezért ennek megfelelően módosítani kell.
                  
               
                     (14)
                  
                  
                     A harmonizált szabványnak való megfelelés alapján a szóban forgó szabvány hivatkozásának az Európai Unió Hivatalos Lapjában való közzétételi időpontjától kezdődően vélelmezhető az uniós harmonizációs jogszabályokban meghatározott, megfelelő alapvető követelményeknek való megfelelés. Ezért e határozatnak a kihirdetése napján kell hatályba lépnie,
                  
               ELFOGADTA EZT A HATÁROZATOT:
         
            1. cikk
            Az (EU) 2019/1616 végrehajtási határozat a következőképpen módosul:
            
                        1.
                     
                     
                        az I. melléklet e határozat I. mellékletének megfelelően módosul;
                     
                  
                        2.
                     
                     
                        a II. melléklet e határozat II. mellékletének megfelelően módosul.
                     
                  
         
            2. cikk
            Ez a határozat az Európai Unió Hivatalos Lapjában való kihirdetésének napján lép hatályba.
            Az I. melléklet 1. pontja 2023. június 21-től alkalmazandó.
         
         
            Kelt Brüsszelben, 2021. december 20-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 316., 2012.11.14., 12. o.
         
         
            (2)  Az Európai Parlament és a Tanács 2014/68/EU irányelve (2014. május 15.) a nyomástartó berendezések forgalmazására vonatkozó tagállami jogszabályok harmonizációjáról (HL L 189., 2014.6.27., 164. o.).
         
            (3)  Az Európai Parlament és a Tanács 97/23/EK irányelve (1997. május 29.) a nyomástartó berendezésekre vonatkozó tagállami jogszabályok közelítéséről (HL L 181., 1997.7.9., 1. o.).
         
            (4)  A Bizottság közleménye a nyomástartó berendezések forgalmazására vonatkozó tagállami jogszabályok harmonizációjáról szóló 2014/68/EU európai parlamenti és tanácsi irányelve végrehajtása keretében (Az uniós harmonizációs jogszabályok értelmében összehangolt szabványok címeinek és hivatkozásainak közzététele) (HL C 293., 2016.8.12., 1. o.).
         
            (5)  A Bizottság közleménye a nyomástartó berendezések forgalmazására vonatkozó tagállami jogszabályok harmonizációjáról szóló 2014/68/EU európai parlamenti és tanácsi irányelve végrehajtása keretében (Az uniós harmonizációs jogszabályok értelmében összehangolt szabványok címeinek és hivatkozásainak közzététele)(HL C 389., 2017.11.17., 1. o.).
         
            (6)  A Bizottság (EU) 2019/1616 végrehajtási határozata (2019. szeptember 27.) a nyomástartó berendezésekre vonatkozóan a 2014/68/EU európai parlamenti és tanácsi irányelv támogatása céljából kidolgozott harmonizált szabványokról (HL L 250., 2019.9.30., 95. o.).
      
      
         
            I. MELLÉKLET
            Az I. melléklet a következőképpen módosul:
            
                        1.
                     
                     
                        a 7., a 8., a 9. és a 10. bejegyzést el kell hagyni;
                     
                  
                        2.
                     
                     
                        a melléklet a következő 7a., 8a., 9a. és 10a. bejegyzéssel egészül ki a bejegyzés számának megfelelő sorrendben és helyen:
                        
                                    
                                       Szám
                                    
                                 
                                 
                                    
                                       A szabvány hivatkozása
                                    
                                 
                              
                                    „7a.
                                 
                                 
                                    EN 13445-2:2021
                                    Nem fűtött nyomástartó edények. 2. rész: Szerkezeti anyagok”
                                 
                              
                                    „8a.
                                 
                                 
                                    EN 13445-3:2021
                                    Nem fűtött nyomástartó edények. 3. rész: Tervezés”
                                 
                              
                                    „9a.
                                 
                                 
                                    EN 13445-5:2021
                                    Nem fűtött nyomástartó edények. 5. rész: Ellenőrzés és vizsgálat”
                                 
                              
                                    „10a.
                                 
                                 
                                    EN 13445-6:2021
                                    Nem fűtött nyomástartó edények. 6. rész: Gömbgrafitos öntöttvasból kialakított nyomástartó edények és a nyomással terhelt részek tervezési és gyártási követelményei”;
                                 
                              
                  
                        3.
                     
                     
                        a melléklet a következő bejegyzésekkel egészül ki:
                        
                                    
                                       Szám
                                    
                                 
                                 
                                    
                                       A szabvány hivatkozása
                                    
                                 
                              
                                    „42.
                                 
                                 
                                    EN 10216-5:2021
                                    Varrat nélküli acélcsövek nyomástartó berendezésekhez. Műszaki szállítási feltételek. 5. rész: Korrózióálló acélcsövek
                                 
                              
                                    43.
                                 
                                 
                                    EN 10217-7:2021
                                    Hegesztett acélcsövek nyomástartó berendezésekhez. Műszaki szállítási feltételek. 7. rész: Korrózióálló acélcsövek
                                 
                              
                                    44.
                                 
                                 
                                    EN 10222-2:2017+A1:2021
                                    Kovácsolt acél nyomástartó berendezésekhez. 2. rész: Melegszilárd ferrites és martenzites acélok
                                 
                              
                                    45.
                                 
                                 
                                    EN 10222-4:2017+A1:2021
                                    Kovácsolt acél nyomástartó berendezésekhez. 4. rész: Nagy folyáshatárú, hegeszthető, finom szemcsés acélok
                                 
                              
                                    46.
                                 
                                 
                                    EN 13445-1:2021
                                    Nem fűtött nyomástartó edények. 1. rész: Általános követelmények
                                 
                              
                                    47.
                                 
                                 
                                    EN 13445-4:2021
                                    Nem fűtött nyomástartó edények. 4. rész: Gyártás
                                 
                              
                                    48.
                                 
                                 
                                    EN 13445-8:2021
                                    Nem fűtött nyomástartó edények. 8. rész: Alumíniumból és alumíniumötvözetből készült nyomástartó edények kiegészítő követelményei
                                 
                              
                                    49.
                                 
                                 
                                    EN 13445-10:2021
                                    Nem fűtött nyomástartó edények. 10. rész: Nikkelből és nikkelötvözetből készült nyomástartó edények kiegészítő követelményei
                                 
                              
                                    50.
                                 
                                 
                                    EN 17278:2021
                                    Földgázüzemű járművek. Gépjármű-üzemanyagtöltő berendezések”.
                                 
                              
                  
      
      
         
            II. MELLÉKLET
            A II. melléklet a következő bejegyzésekkel egészül ki:
            
               
                           
                              Szám
                           
                        
                        
                           
                              A szabvány hivatkozása
                           
                        
                        
                           
                              A visszavonás időpontja
                           
                        
                     
                           „40.
                        
                        
                           EN 10216-5:2013
                           Varrat nélküli acélcsövek nyomástartó berendezésekhez. Műszaki szállítási feltételek. 5. rész: Korrózióálló acélcsövek
                        
                        
                           2023. június 21.
                        
                     
                           41.
                        
                        
                           EN 10217-7:2014
                           Hegesztett acélcsövek nyomástartó berendezésekhez. Műszaki szállítási feltételek. 7. rész: Korrózióálló acélcsövek
                        
                        
                           2023. június 21.
                        
                     
                           42.
                        
                        
                           EN 10222-2:2017
                           Kovácsolt acél nyomástartó berendezésekhez. 2. rész: Melegszilárd ferrites és martenzites acélok
                        
                        
                           2023. június 21.
                        
                     
                           43.
                        
                        
                           EN 10222-4:2017
                           Kovácsolt acél nyomástartó berendezésekhez. 4. rész: Nagy folyáshatárú, hegeszthető, finom szemcsés acélok
                        
                        
                           2023. június 21.
                        
                     
                           44.
                        
                        
                           EN 13445-1:2014
                           Nem fűtött nyomástartó edények. 1. rész: Általános követelmények
                           EN 13445-1:2014/A1:2014
                        
                        
                           2023. június 21.
                        
                     
                           45.
                        
                        
                           EN 13445-4:2014
                           Nem fűtött nyomástartó edények. 4. rész: Gyártás
                        
                        
                           2023. június 21.
                        
                     
                           46.
                        
                        
                           EN 13445-8:2014
                           Nem fűtött nyomástartó edények. 8. rész: Alumíniumból és alumíniumötvözetből készült nyomástartó edények kiegészítő követelményei
                           EN 13445-8:2014/A1:2014
                        
                        
                           2023. június 21.”